text: Ecco-centret udvides
  11 april 2012 kl. 11.52
  I dag blev det første spadestik taget til en udvidelse af ECCO Conference Center i Tønder.
  Det er planen at gravearbejdet skal resultere i et større byggeri med i alt 50 hotelværelser, mødelokaler og showrooms.
  Det går nemlig rigtig godt for ECCO, som udvider flere steder i verden.
  Hele byggeriet opføres som en grøn bygning, hvor energien er baseret på jordvarme og solceller.
  Den eksakte pris for byggeriet holder Ecco for sig selv, men der er tale om et tocifret millionbeløb.
  